بلکہ شدت احتیاط کی بنا پر ان لوگوں کے بارہ میں جو اس میں شریک تھے کوئی رائے بھی نہ قائم کرتے تھے ، ایک شخص نے حضرت علیؓ ، عثمانؓ ، طلحہؓ اور زبیر کے بارہ میں ان کی رائے معلوم کرنے کے لیے ان کے سامنے ان بزرگوں کا تذکرہ کیا ، بریدہؓ فوراً قبلہ رو ہوکر دست بدعا ہو گئے کہ خدایا علیؓ کی مغفرت فرما ، عثمانؓ کی مغفرت فرما اور زبیرؓ کی مغفرت فرما ، پھر اس شخص سے مخاطب ہوکر کہا کہ تو مجھ کو میرا قاتل معلوم ہوتا ہے ، اس نے کہا حاشا میں قاتل کیوں ہونے لگا ، اس استفسار سے میرا یہ مقصد تھا ، فرمایا ان لوگوں کا معاملہ اللہ کے ہاتھ میں ہے اگر وہ چاہے گا تو ان کی نیکیوں کے بدلہ میں بخش دے گا اور اگر چاہے گا تو ان کی غلطیوں کی سزا میں عذاب دے گا ۔
Entity: زبیر — Type: /person/author, /person, /person/soldier, /person/politician